Urheiluvuosi 1984

Urheiluvuosi 1984 käsittelee vuoden 1984 merkittäviä uutisia ja tapahtumia urheilussa.

 Yleiskilpailut 

 Talviolympialaiset 8.–19.2. Sarajevossa, Jugoslaviassa. Parhaat mitalimaat olivat yhdeksän kultamitalia voittanut Itä-Saksa ja kuuden kultamitalin Neuvostoliiton.Arponen, s. 467, 470
 Kesäolympialaiset 28.7.–12.8. Los Angelesissa, Yhdysvalloissa. Parhaat mitalimaat olivat 83 kultamitalia voittanut Yhdysvallat ja 20 kullan Romania.Arponen, s. 287, 290 Kisoja boikotoi Neuvostoliiton johdolla toistakymmentä maata.Arponen, s. 289

 Alppihiihto 

 Sarajevon olympialaisissa sekä miehet että naiset kilpailivat kolmessa alppihiihtolajissa. Yhdysvallat voitti kolme kultamitalia, Sveitsi kaksi ja Italia yhden. Pujottelussa kaksoset Phil ja Steve Mahre ottivat kaksoisvoiton.Siukonen & Ahola, s. 38, 53–54
 Maailmancupin 1983–1984 miesten kokonaiskilpailun voitti Sveitsin Pirmin Zurbriggen 26 pisteen erolla Ruotsin Ingemar Stenmarkiin ja naisten kokonaiskilpailun Sveitsin Erika Hess Liechtensteinin Hanni Wenzeliä yhdeksän pistettä enemmän keränneenä.Siukonen & Ahola, s. 231

 Amerikkalainen jalkapallo 

 XVIII Super Bowl 22.1. Tampassa. Los Angeles Raiders voitti Washington Redskinsin 38–9.Siukonen & Ahola, s. 145Pihlaja, s. 40

 Ampumahiihto 

 Sarajevon olympialaisissa kultaa voittivat Norjan Eirik Kvalfoss 10 kilometrillä, Länsi-Saksan Peter Angerer 20 kilometrillä ja Neuvostoliiton viestijoukkue.Siukonen & Ahola, s. 54–55
 Naisten maailmanmestaruuskilpailut 27.2.–4.3. Chamonix'ssa, Ranskassa. Neuvostoliiton Venera Tšernyšova voitti molemmat henkilökohtaiset matkat ja kuului myös viestin voittaneeseen joukkueeseen.Siukonen & Ahola, s. 232
 Maailmancupin 1983–1984 kokonaiskilpailun voitti itäsaksalainen Frank-Peter Roetsch yhden pisteen erolla Länsi-Saksan Peter Angereriin ja viiden pisteen erolla Norjan Eirik Kvalfossiin.Siukonen & Ahola, s. 154, 232

 Autourheilu 

 Formula 1:n maailmanmestaruuden voitti kolmannen kerran urallaan McLarenilla ajanut itävaltalainen Niki Lauda puolen pisteen erolla tallitoveriinsa, ranskalaiseen Alain Prostiin. McLaren voitti tallimestaruuden.Pihlaja, s. 123Siukonen & Ahola, s. 186, 271
 Rallin maailmanmestaruuden voitti Audi Quattrolla ajanut ruotsalainen Stig Blomqvist 21 pisteen erolla tallitoveriinsa, Suomen Hannu Mikkolaan. Audi voitti merkkimestaruuden.Pihlaja, s. 124Siukonen & Ahola, s. 166, 187–188, 271

 Golf 

 Masters-turnauksen voitti yhdysvaltalainen Ben Crenshaw.Pihlaja, s. 151
 Yhdysvaltain avoimen turnauksen voitti yhdysvaltalainen Fuzzy Zoeller.
 Britannian avoimen turnauksen voitti toisen kerran urallaan espanjalainen Severiano Ballesteros.
 PGA-mestaruuden voitti toisen kerran urallaan yhdysvaltalainen Lee Trevino.Pihlaja, s. 152

 Jalkapallo 

 Miesten Euroopan-mestaruuskilpailut 12.–27.6. Ranskassa. Euroopan-mestaruuden voitti Ranska, hopealle sijoittui loppuottelun maalein 2–0 hävinnyt Espanja, ja välierien häviäjäjoukkueet olivat Portugali ja Tanska. Ranskan Michel Platini teki viidessä ottelussa yhdeksän maalia.Siukonen & Ahola, s. 169, 240–241
 Euroopan mestarijoukkueiden cupin 1983–1984 loppuottelu 30.5. Roomassa, Italiassa. Englantilainen Liverpool voitti italialaisen AS Roman rangaistuspotkukilpailussa 4–2 ottelun oltua varsinaisen peliajan ja jatkoajankin jälkeen tasatilanteessa 1–1.

 Jääkiekko 

 Sarajevon olympialaisissa miesten jääkiekkoturnaukseen osallistui kaksitoista maata. Turnauksen voitti Neuvostoliitto, joka voitti alkulohkon viisi otteluaan maalierolla 42–5 sekä mitalisarjassa Kanadan 4–0 ja Tšekkoslovakian 2–0. Tšekkoslovakia sai hopeaa ja Ruotsi pronssia.Siukonen & Ahola, s. 47–48, 57–59
 Kanada-cup 1.–18.9. Kanadassa ja Yhdysvalloissa. Loppuotteluissa Kanada voitti Ruotsin maalein 5–2 ja 6–5. Välierissä Kanada voitti Neuvostoliiton jatkoajalla 3–2 ja Ruotsi Yhdysvallat 9–2. Runkosarjassa Kanada oli pelannut Yhdysvaltojen kanssa tasan sekä hävinnyt Ruotsille ja Neuvostoliitolle.Siukonen & Ahola, s. 183, 250–251
 NHL:n loppuotteluissa Edmonton Oilers voitti neljä edellistä Stanley Cupia voittaneen New York Islandersin otteluvoitoin 4–1. Mestaruus oli Edmontonin ensimmäinen.Siukonen & Ahola, s. 165, 250Pihlaja, s. 263

 Koripallo 

 Los Angelesin olympialaisten miesten turnauksessa kultaa voitti Yhdysvallat, joka kukisti loppuottelussa Espanjan 96–65. Pronssiottelussa Jugoslavia voitti Kanadan 88–82. Naisten loppuottelussa Yhdysvallat voitti Etelä-Korean 85–55 ja pronssiottelussa Kiina voitti Kanadan 63–57.Siukonen & Ahola, s. 129
 NBA:n mestaruuden voitti Boston Celtics ennätyksellisesti 15. kerran.Pihlaja, s. 322

 Käsipallo 

 Los Angelesin olympialaisissa Jugoslavia voitti kultaa sekä miesten että naisten turnauksessa. Se voitti miesten loppuottelussa Länsi-Saksan 18–17, ja pronssille sijoittui Romania. Naisten sarjamuotoisessa turnauksessa hopealle sijoittui Etelä-Korea ja pronssille Kiina.Siukonen & Ahola, s. 104–105, 129–130

 Lentopallo 

 Los Angelesin olympialaisten miesten loppuottelussa Yhdysvallat voitti Brasilian 3–0. Pronssia sai Italia. Naisten turnauksessa Kiina voitti kultaa, loppuottelun erin 3–0 hävinnyt Yhdysvallat sai hopeaa ja Japani sijoittui pronssille.Siukonen & Ahola, s. 105, 130

 Moottoripyöräurheilu 

 RR-ajon maailmanmestaruuden voittivat sveitsiläinen Stefan Dörflinger (80 ksm), espanjalainen Ángel Nieto (125 ksm), ranskalainen Christian Sarron (250 ksm) ja yhdysvaltalainen Eddie Lawson (500 ksm).Siukonen & Ahola, s. 271–272
 Motocrossin maailmanmestareiksi ajoivat italialainen Michele Rinaldi (125 ksm), itävaltalainen Heinz Kinigadner (250 ksm) ja belgialainen André Malherbe (500 ksm).Siukonen & Ahola, s. 272
 Speedwayn henkilökohtaisen maailmanmestaruuden voitti tanskalainen Erik Gundersen. Iso-Britannia voitti pariajon ja Tanska joukkueiden maailmanmestaruuden.
 Jääspeedwayn henkilökohtaisen maailmanmestaruuden voitti Ruotsin Erik Stenlund. Neuvostoliitto voitti joukkueiden maailmanmestaruuden.
 Trialin maailmanmestaruuden voitti Belgian Eddy Lejeune.

 Nopeuslasku 

 Maailmanmestaruuskilpailut Les Arcsissa, Ranskassa. Itävaltalainen Franz Weber teki maailmanennätyksen 208,937 km/h. Yhdysvaltalainen Melissa Dimino laski ensimmäisenä naisena yli 200 km/h:n nopeudella, tuloksena 200,780 km/h.Siukonen & Ahola, s. 162

 Nyrkkeily 

 Larry Holmesin jäljiltä vapaaksi jääneen ammattilaisnyrkkeilyjärjestö WBC:n raskaan sarjan maailmanmestaruuden voitti 9.3. Las Vegasissa Tim Witherspoon pistevoitolla Greg Pagesta mutta hävisi sen 31.8. samassa kaupungissa Pinklon Thomasille pistetuomiolla. Uuden IBF-liiton maailmanmestariksi hyväksymä Holmes puolusti mestaruuttaan 9.11. Las Vegasissa voittamalla James Smithin kehätuomarin keskeytyksellä 12. erässä. Page voitti 1.12. Sun Cityssä WBA-liiton mestaruuden tyrmäämällä Gerrie Coetzeen kahdeksannessa erässä.Siukonen & Ahola, s. 154, 187
 Los Angelesin olympialaisten nyrkkeilykilpailuissa miehet ottelivat 12 painoluokassa. Yhdysvallat voitti yhdeksän kultamitalia sekä Etelä-Korea, Italia ja Jugoslavia yhden. Raskaimman, yli 91-kiloisten sarjan voitti Yhdysvaltain Tyrell Biggs.Siukonen & Ahola, s. 93, 118

 Pikaluistelu 

 Sarajevon olympialaisissa miehet kilpailivat viidessä ja naiset neljässä pikaluistelulajissa. Itä-Saksa sai naisten matkoilla yhden kolmoisvoiton ja kolme kaksoisvoittoa. Karin Enke voitti kaksi kultaa ja sijoittui kahdesti hopealle. Hän luisteli 1 500 metrillä maailmanennätyksen 2.03,42. Kanadan Gaétan Boucher voitti kaksi kultaa ja sai yhden pronssin.Siukonen & Ahola, s. 43–45, 55–56, 147
 Naisten yleisluistelun maailmanmestaruuskilpailut 28.–29.1. Deventerissa, Alankomaissa. Mestaruuden voitti itäsaksalainen Karin Enke, joka oli nopein kolmella lyhimmällä matkalla.Siukonen & Ahola, s. 146, 284
 Miesten yleisluistelun maailmanmestaruuskilpailut 25.–26.2. Göteborgissa, Ruotsissa. Mestaruuden voitti Neuvostoliiton Oleg Božev. Yksittäisistä matkoista hän voitti 1 500 metriä.Siukonen & Ahola, s. 152, 284
 Sprinttimaailmanmestaruuskilpailut 3.–4.3. Trondheimissa, Norjassa. Miesten mestaruuden voitti Kanadan Gaétan Boucher 0,01 pisteen erolla Neuvostoliiton Sergei Hlebnikoviin. Päätösmatkalla 1 000 metrillä Boucher oli nopein 0,49 sekunnin erolla Hlebnikoviin. Naisten kilpailussa Itä-Saksan Karin Enke voitti kaikki neljä lähtöä, joista toisen päivän 500 metriä samalla ajalla Neuvostoliiton Valentina Lalenkovan kanssa.Siukonen & Ahola, s. 153, 284
 Naisten yleisluistelun Euroopan-mestaruuskilpailut 14.–15.1. Alma-Atassa, Neuvostoliitossa. Mestaruuden voitti itäsaksalainen Gabi Schönbrunn maailmanennätyspistein 174,710. Hän luisteli myös 5 000 metrillä maailmanennätyksen 7.39,44.Siukonen & Ahola, s. 144, 285
 Miesten yleisluistelun Euroopan-mestaruuskilpailut 21.–22.1. Larvikissa, Norjassa. Mestaruuden voitti alankomaalainen Hilbert van der Duim, joka yksittäisistä matkoista oli nopein 500 metrillä.Siukonen & Ahola, s. 144, 284–285

 Pohjoismaiset hiihtolajit 

 Sarajevon olympialaisissa sekä miehet että naiset kilpailivat neljässä maastohiihtolajissa. Mäkihyppyyn kuului kaksi kilpailua ja yhdistettyyn yksi. Suomi voitti neljä kultamitalia, Ruotsi kolme, Norja kaksi sekä Itä-Saksa ja Neuvostoliitto kumpikin yhden. Suomen Marja-Liisa Hämäläinen voitti maastohiihdossa kolme henkilökohtaista kultamitalia ja saavutti viestissä pronssia. Ruotsin Gunde Svan voitti kaksi kultaa sekä saavutti yhden hopean ja yhden pronssin, ja hänen maanmiehensä Thomas Wassberg voitti kaksi kultaa. Mäkihypyssä Suomen Matti Nykänen ja Itä-Saksan Jens Weißflog saivat kumpikin yhden kullan ja yhden hopean.Siukonen & Ahola, s. 51–53
 Mäkihypyn joukkuekilpailun maailmanmestaruuskilpailu 26.2. Engelbergissä, Sveitsissä. Kultaa voitti Suomi, hopeaa sai Itä-Saksa ja pronssille sijoittui Tšekkoslovakia.Siukonen & Ahola, s. 152, 274
 Yhdistetyn hiihdon joukkuekilpailun maailmanmestaruuskilpailu 17.–18.3. Rovaniemellä, Suomessa. Kultaa voitti Norja, hopeaa sai Suomi ja pronssille sijoittui Neuvostoliitto.Siukonen & Ahola, s. 156, 308
 Keski-Euroopan mäkiviikko 30.12.1983–6.1.1984 Länsi-Saksassa ja Itävallassa. Itä-Saksan Jens Weißflog voitti kokonaiskilpailun 55,6 pisteen erolla maanmieheensä Klaus Ostwaldiin ja 72,0 pisteen erolla Suomen Matti Nykäseen. Weißflog voitti kolme osakilpailua ja Ostwald Oberstdorfin avauskilpailun.Siukonen & Ahola, s. 140–141, 274
 Oberstdorfissa, Länsi-Saksassa Matti Nykänen hyppäsi lentomäessä kaikkien aikojen pisimmät hypyt, 16.3. harjoituksissa 182 metriä ja 17.3. ensimmäisessä kilpailussa 185 metriä.Siukonen & Ahola, s. 155–156

 Pyöräily 

 Italian ympäriajon voitti isäntämaan Francesco Moser.Pihlaja, s. 605
 Ranskan ympäriajon voitti toisena peräkkäisenä vuonna isäntämaan Laurent Fignon.
 Italialainen Francesco Moser polki 19.1. Méxicossa, Meksikossa ensimmäisenä tunnissa yli 50 kilometriä. Tulostaan 50,809 km hän paransi neljä päivää myöhemmin tulokseen 51,151 km.Siukonen & Ahola, s. 144–145

 Squash 

 Miesten maailmanmestaruuskilpailut 28.11.–3.12. Karachissa, Pakistanissa. Pakistanin Jahangir Khan voitti neljännen peräkkäisen maailmanmestaruutensa.Pihlaja, s. 672

 Taitoluistelu 

 Sarajevon olympialaisissa kultaa voittivat Yhdysvaltain Scott Hamilton, Itä-Saksan Katarina Witt, pariluistelussa Neuvostoliiton Jelena Valova / Oleg Vasiljev ja jäätanssissa Ison-Britannian Jayne Torvill / Christopher Dean.Siukonen & Ahola, s. 45–46, 56
 Taitoluistelun maailmanmestaruuskilpailut 20.–26.3. Ottawassa, Kanadassa. Maailmanmestaruuden voittivat  Yhdysvaltain Scott Hamilton, Itä-Saksan Katarina Witt, pariluistelussa Kanadan Barbara Underhill / Paul Martini ja jäätanssissa Ison-Britannian Jayne Torvill / Christopher Dean.Siukonen & Ahola, s. 158, 298
 Taitoluistelun Euroopan-mestaruuskilpailut 9.–15.1. Budapestissa, Unkarissa. Neuvostoliiton Aleksandr Fadejev voitti miesten ja Itä-Saksan Katarina Witt naisten mestaruuden. Pariluistelun voitti neuvostoliittolaispari Jelena Valova / Oleg Vasiljev sekä jäätanssin brittipari Jayne Torvill / Christopher Dean.Siukonen & Ahola, s. 144, 298

 Tennis 

 Ranskan avointen miesten kaksinpelin mestaruuden voitti tšekkoslovakialainen Ivan Lendl ja naisten yhdysvaltalainen Martina Navrátilová.Pihlaja, s. 739
 Wimbledonin miesten kaksinpelin mestaruuden voitti kolmannen kerran yhdysvaltalainen John McEnroe ja naisten mestaruuden viidennen kerran Martina Navrátilová.Pihlaja, s. 736–737
 Yhdysvaltain avointen miesten kaksinpelin mestaruuden voitti John McEnroe ja naisten Martina Navrátilová.Pihlaja, s. 738
 Australian avointen miesten kaksinpelin mestaruuden voitti ruotsalainen Mats Wilander ja naisten yhdysvaltalainen Chris Evert-Lloyd.Pihlaja, s. 739–740
 Davis Cupin voitti Ruotsi ja Federation Cupin Tšekkoslovakia.Pihlaja, s. 740

 Yleisurheilu 

 Los Angelesin olympialaisten yleisurheilukilpailuissa Yhdysvallat voitti 16 kultamitalia ja mitalitilaston kakkosena Länsi-Saksa neljä. Yhdysvaltalainen pikajuoksija-pituushyppääjä Carl Lewis voitti neljä kultamitalia. Naisten pikajuoksuissa yhdysvaltalainen Valerie Brisco-Hooks voitti kultaa 200 metrillä, 400 metrillä ja 4 × 400 metrin viestissä. Yhdysvaltalainen Joan Benoit voitti kultaa maratonilla, joka oli ensimmäistä kertaa naisten olympiaohjelmassa. Naisten uusia olympialajeja olivat myös 400 metrin aitajuoksu, 3 000 metrin juoksu ja viisiottelun tilalle tullut seitsenottelu. Ainoan maailmanennätyksen teki Yhdysvaltain joukkue miesten 4 × 100 metrin viestijuoksussa ajallaan 37,83. Suomalainen kestävyysjuoksija Martti Vainio jäi kiinni dopingin käytöstä ja menetti 10 000 metrin juoksun hopeamitalinsa.Siukonen & Ahola, s. 69–70, 73, 83, 109–113
 Maastojuoksun maailmanmestaruuskilpailut 25.3. New Yorkissa, Yhdysvalloissa. Miesten mestaruuden voitti portugalilainen Carlos Lopes ja naisten nopein oli romanialainen Maricica Puică. Miesten joukkuemestaruuden voitti Etiopia ja naisten Yhdysvallat.Siukonen & Ahola, s. 157, 310
 Sisäratojen Euroopan-mestaruuskilpailut 3.–4.3. Göteborgissa, Ruotsissa. Mitalitilaston ykkönen oli kuusi kultaa voittanut Tšekkoslovakia. Ranskalainen Thierry Vigneron teki seiväshypyssä sisäratojen maailmanennätyksen 585 ja neuvostoliittolainen Grigori Jemets kolmiloikassa sisäratojen Euroopan-ennätyksen 17,33.Siukonen & Ahola, s. 153, 309

 Katso myös 

 Suomen urheilu 1984

 Lähteet 




 Viitteet 

 Aiheesta muualla 

*
Luokka:Urheiluvuodet